**Ministru kabineta noteikumu projekta**

**“Grozījumi Ministru kabineta 2016.gada 5.janvāra noteikumos Nr. 19 “Darbības programmas "Izaugsme un nodarbinātība" 5.1.2. specifiskā atbalsta mērķa "Samazināt plūdu riskus lauku teritorijās" īstenošanas noteikumi””** **sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **Tiesību akta projekta anotācijas kopsavilkums** | | | |
| Mērķis, risinājums un projekta spēkā stāšanās laiks | | Projekts šo jomu neskar. | |
| **I. Tiesību akta projekta izstrādes nepieciešamība** | | | |
| 1. | Pamatojums | | Ministru kabineta noteikumu projekts “Grozījumi Ministru kabineta 2016.gada 5.janvāra noteikumos Nr. 19 “Darbības programmas "Izaugsme un nodarbinātība" 5.1.2. specifiskā atbalsta mērķa "Samazināt plūdu riskus lauku teritorijās" īstenošanas noteikumi”” (turpmāk – MK noteikumi Nr.19) sagatavots saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | 2016.gada 5.janvāra Ministru kabineta noteikumi Nr. 19 “Darbības programmas "Izaugsme un nodarbinātība" 5.1.2. specifiskā atbalsta mērķa "Samazināt plūdu riskus lauku teritorijās" īstenošanas noteikumi” nosaka kārtību, kādā īsteno darbības programmas "Izaugsme un nodarbinātība" prioritārā virziena "Vides aizsardzība un resursu izmantošanas efektivitāte" 5.1.2. specifiskā atbalsta mērķi "Samazināt plūdu riskus lauku teritorijās" (turpmāk – 5.1.2.SAM), kā arī nosaka specifiskā atbalsta mērķi, specifiskajam atbalstam pieejamo finansējumu, prasības Eiropas Reģionālās attīstības fonda projekta iesniedzējam, atbalstāmo darbību un izmaksu attiecināmības nosacījumus un vienkāršoto izmaksu piemērošanas nosacījumus un kārtību.  5.1.2 SAM īstenošanas mērķis ir samazināt plūdu risku apdraudētās Latvijas lauku teritorijās.  Finanšu ministrija kā Eiropas Savienības struktūrfondu un Kohēzijas fonda revīzijas iestāde pēc Eiropas Savienības struktūrfondu un Kohēzijas fonda vadības un kontroles sistēmas darbības efektivitātes audita Zemkopības ministrijā norādīja, ka 5.1.2. SAM būtu nepieciešami vairāki precizējumi, un ieteica izdarīt grozījumus 5.1.2. SAM, paredzot:   1. korektu regulējumu attiecībā uz “zaļā iepirkuma” kritēriju; 2. korektu regulējumu attiecībā uz netiešu attiecināmo izmaksu aprēķināšanu.   Projektā ir ietverti papildinājumi, kas apspriesti ar Finanšu ministriju un Centrālo finanšu un līgumu aģentūru.  Projektā 5.1.2. SAM papildināti ar apakšpunktiem, kuros norādītas papildu attiecināmās tiešās izmaksas, kas iekļaujamas atbalstāmo darbību īstenošanā:   1. būvprojektu kvalitātes kontroles izmaksas - apakšpunkts iekļauts pēc projekta īstenotāja priekšlikumiem, ņemot vērā, ka, būvprojektu projektu ekspertīzes, atbilstoši Ministru kabineta 16.09.2014. noteikumiem Nr.550 “Hidrotehnisko un meliorācijas būvju būvnoteikumi” veic tikai trešās grupas būvēm. SAM ietvaros realizējamie projekti ir sarežģīti un apjomīgi, taču prakse pierāda, ka būvprojektu izstrādēs procesā ir novērotas paviršības vai nekompetence atsevišķos jautājumos. Tādēļ rosinām konstatēto nepilnību gadījumos realizēt būvprojektu kvalitātes kontroli. 2. bebru veidoto aizsprostu nojaukšanas izmaksas – apakšpunkts iekļauts, jo īstenojot būvobjekta uzmērīšanu būvprojekta izstrādēs vajadzībām, bieži konstatēts, ka ir upju posmi kuros šos pasākumus nevar veikt iepriekš nenojaucot bebru izveidotos šķēršļus vai dambjus, attiecīgi šie darbi veido izmaksas, kas nav tiešās būvprojekta izstrādēs izmaksas. 3. esošās infrastruktūras un labiekārtojuma elementu atjaunošanas izmaksas, ja to atjaunošana ir pamatota ar valsts nozīmes ūdensnoteku vai hidrotehnisko būvju drošu ekspluatāciju, nodrošina vides pieejamību, kā arī iedzīvotāju un atbildīgo dienestu pārvietošanos plūdu risku aizsargātajā platībā - virknē ūdensnoteku ir uzstādītas laipas, kas nodrošina šo objektu drošu ekspluatāciju, nodrošina vides pieejamību, kā arī iedzīvotāju un atbildīgo dienestu pārvietošanos plūdu risku aizsargātajā platībā, taču nav hidrobūves vai meliorācijas sistēmas.   Noteikumu projekta 4.punktā ietvertais procentuālais ierobežojumu labiekārtojuma elementu atjaunošanas izmaksām rēķināts pamatojoties uz 5.1.2.SAM projektu būvdarbu tāmēs norādītajiem izcenojumiem (piem. valsts nozīmes ūdensnotekas Meirānu kanāls projekta pieteikumā norādītās būvdarbu izmaksas - kopējās būvdarbu izmaksas 1 302 779 EUR/ kājnieku laipu būvniecība 90 508 EUR = 8,2%.  Noteikumu projektā ierosinātajiem grozījumiem nav ietekmes uz 5.1.2.SAM projektu iesniegumu atlasi, jo normatīvajiem aktiem nav atpakaļejoša jeb atgriezeniska spēka – tie neietekmē tiesiskās attiecības, kas radušās līdz attiecīgā akta spēkā stāšanās brīdim. Projektā ietvertie grozījumi neattiecas uz projektiem par kuriem starp projektu īstenotāju (5.1.2. SAM ietvaros projektus realizē tikai viens pretendents valsts SIA “Zemkopības ministrijas nekustamie īpašumi”) un Centrālo finanšu un līgumu aģentūru ir noslēgts projekta īstenošanas līgums, ņemot vērā panākto vienošanos ar projekta iesniedzēju.  MK noteikumu Nr.19 22.punkts tiek izteikts jaunā redakcijā, ņemot vērā Finanšu ministrijas 2017.gada 11.jūlija vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014.–2020.gada plānošanas periodā” 16.punktu. |
| 3. | Projekta izstrādē iesaistītās institūcijas un publiskas personas kapitālsabiedrības | | Nav. |
| 4. | Cita informācija | | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji plūdu apdraudētajās Latvijas lauku teritorijās |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. | |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Atbilstoši normatīvo aktu prasībām ZM tīmekļa vietnē ievietota informācija par MK noteikumu projektu un par tā virzību. |
| 3. | Sabiedrības līdzdalības rezultāti | Ņemti vērā Latvijas Melioratoru biedrības pārstāvju ierosinājumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija kā atbildīgā iestāde, Centrālā finanšu un līgumu aģentūra kā sadarbības iestāde un valsts SIA “Zemkopības ministrijas nekustamie īpašumi” kā finansējuma saņēmēja. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota ne jaunu institūciju izveide, ne arī esošu institūciju likvidācija vai reorganizācija. |
| 3. | Cita informācija | Nav. |

Zemkopības ministrs Jānis Dūklavs

Melkins 67027207

Gints.Melkins@zm.gov.lv